stanford-oval/wikipedia huggingface dataset:
איתן גינת
קורות חיים > בארץ ישראל

ביולי 1945 עלה גינת לארץ ישראל עם אשתו וביתו יהודית בספינה "מַטַרוֹאה" במסגרת קבוצה מעורבת של עולים לגליים ובלתי-לגליים. בין העולים עִמו היה מי שיהיה כעבור שנים הרב הראשי לישראל, הרב ישראל מאיר לאו. בנאפולי עלה לאונייה גם הילד סנדרו טוט, לימים צבי ינאי, סופר ומנכ"ל משרד המדע.
בארץ התגורר תחילה גינת בקיבוץ דגניה ב', וב-1947 הצטרף לפקולטה לכימיה של האוניברסיטה העברית בירושלים (בתקופה זו נולדה הבת השנייה שלו עדנה). עם פרוץ מלחמת העצמאות הוא גויס לצה"ל, ובתחילת יוני 1948 היה בין פורצי הדרך מחולדה לירושלים, עוד לפני שיירת המשאיות הראשונה שעברה ב"דרך בורמה", ב-10 ביוני. משהוקם חיל המדע (חמ"ד), תחת פיקודו של אפרים קציר, לימים נשיאה הרביעי של המדינה, הצטרף אליו גם ד"ר גינת.
לאחר המלחמה היה גינת חבר במועצה למחקר מדעי ותעשייתי של ממשלת המנדט בראשות פרופ' שמואל סמבורסקי, שהפכה ב-1949 למועצה המדעית לישראל במסגרת משרד ראש הממשלה. לאחר פרישתו מהשירות הציבורי הוא פנה לתעשייה והקים מפעלים מצליחים לכימיקלים ושמנים.
שנים רבות היה נשיא ארגון ותיקי "הרזיסטנס היהודי".
נפטר ב-14 באוקטובר 2011 בביתו שבבני דרור.
ראו גם

צרפת של וישי
תנועת ההתנגדות הצרפתית
הערות שוליים

↑  ד"ר צילה הרשקו, ההולכים בחושך יראו אור: הרזיסטנס היהודי בצרפת, שואה ותקומה: 1940-1949, תל אביב: העמותה לחקר כוח המגן ע"ש ישראל גלילי; צ’ריקובר, 2003.
↑  שמואל רנה קפל, מאבק יהודי בצרפת הכבושה: במחנות-ההסגר וב"ארגון היהודי הלוחם" (1940–1944), ירושלים: יד ושם, תשמ"א 1981.
| --- | --- |
בקרת זהויות :  NLI: 987007393460105171  LCCN: nb2019024082  VIAF: 309580763   WorldCat (עם VIAF): 309580763 
]
הבלדה על מאוטהאוזן

הבלדה על מאוטהאוזן (The Ballad of Mauthausen) היא יצירה מוזיקלית, שהלחין המלחין היווני מיקיס תאודורקיס. הלחן נכתב למילותיהם של ארבעה שירים שחיבר המשורר היווני יעקבוס קמבנליס בעקבות התנסותו כאסיר במחנה הריכוז מאוטהאוזן במלחמת העולם השנייה (שעליה כתב את ספרו "מאוטהאוזן" ב-1963).
היצירה הועלתה לראשונה על ידי תיאודורקיס ב-1966 והושמעה מאז בעולם מספר רב של פעמים, ובכלל זה במהלך הטקס לציון 50 שנים לשחרור מחנה מאוטהאוזן. היצירה זכתה למספר ביצועים, שהידוע שבהם הוא של הזמרת היוונית מריה פרנדורי.
בשנת 1988 התקיים במחנה הריכוז מאוטהאוזן קונצרט בו בוצעה היצירה בשלוש שפות: מריה פרנדורי שרה ביוונית, אלינוער מואב בעברית וג'יזלה מאי בגרמנית. הן שרו מול קהל של כ-50 אלף איש, והקונצרט סוקר בהרחבה בארצות אירופה.
אחד מארבעת השירים שבבלדה תורגם לעברית על ידי אביבה אורשלום בשם "שיר השירים" ובוצע ללחנו של תאודורקיס על ידי חנן יובל. אותו שיר ראשון במחזור, הנקרא "שיר השירים", תורגם כבר בראשית שנות השמונים על ידי חנה לויטן ובוצע על ידי תלמידתה חני שפירא. מאוחר יותר נוספה גרסה של יעקב מעוז.
אברהם עוז תרגם את השיר במסגרת הצגת "טוב" לטיילור שביים ב-2014 בתיאטרון אלפא לאמנויות המופע.
הערות שוליים

↑  ⁨מה לזמרת במנזר?⁩ - ⁨⁨חדשות⁩ 25 אוגוסט 1989⁩ - הספרייה הלאומית של ישראל │ עיתונים, באתר www.nli.org.il
| --- | --- |
בקרת זהויות :  BnF: cb14036909c (data)  GND: 300688865  LCCN: n2011053941  VIAF: 186077201   WorldCat (עם VIAF): 186077201 
ערך זה הוא קצרמרבנושא שירים. אתם מוזמנים לתרום לוויקיפדיה ו.
אחיין

אחיין הוא הילד של האח או הגיס של אדם. מנקודת המבט של האחיין, אותו האדם הוא הדוד/ה שלו/ה.
מכיוון שישנו פער של שני דורות בין הדודה/דוד לאחיינית/אחיין, מדובר בקרבה משפחתית מדרגה שנייה כאשר במקרים בהם יש קשר דם בין הדודה/דוד לאחיינית/אחיין יש 25% קשר דם.
באופן מסורתי האחיין היה האדם שהיה מקבל את הירושה מהדוד/ה שלו במקרים להם לדוד/ה לא היו ילדים.
בתרבות הפופולרית

אחיינים מפורסמים בתרבות הפופולרית הם אחייניו של דונלד דאק - יואי, דואי ולואי.
הערות שוליים

↑  Stahl, Anne (2007). Victims who Do Not Cooperate with Law Enforcement in Domestic Violence Incidents. p. 19.
↑  Chakraborty, Eshani. "Marginality, Modes of insecurity and Indigenous Women of Northern Bangladesh" (PDF). calternatives.org. נבדק ב-8 ביוני 2016. {{cite web}}:  (עזרה)
ערך זה הוא קצרמרבנושא סוציולוגיה. אתם מוזמנים לתרום לוויקיפדיה ו.
שארל מישל

שארל מישל (בצרפתית: Charles Michel; נולד ב-21 בדצמבר 1975) הוא מדינאי בלגי, שכיהן כראש ממשלת בלגיה בשנים 2014–2019 ומשמש כנשיא המועצה האירופית מאז ה-1 בדצמבר 2019. מפברואר 2011 כיהן כראש מפלגת התנועה הרפורמיסטית עד להיותו ראש הממשלה. מישל היה ראש הממשלה הצעיר ביותר בתולדותיה של בלגיה.
ביוגרפיה

שארל מישל נולד בנאמור שבבלגיה. הוא בנו של שר לשעבר בלגי של ועדת חוץ והנציב האירופי לואי מישל.
בגיל 16 הצטרף לליברלים הצעירים. בשנת 1998 למד משפטים באוניברסיטה החופשית של בריסל (ULB) ובאוניברסיטת אמסטרדם ונהיה לעורך דין.
כשהיה בן 18 הפך לחבר מועצה בעיר יודואן (Jodoigne) (אנ'). בשנת 1999 נבחר ללשכת הנבחרים הפדרלית שם הפך לשר כשהוא בן 25 בלבד, השר הצעיר ביותר שהיה עד כה בבלגיה. הוא זכה בבחירות לרשויות המקומיות בשנת 2006 והפך לראש העיר. בשנת 2007 נבחר להיות שר בשנית בממשלתו השלישית של גי פרהופשטט (אנ').
לאחר הבחירות בשנת 2014 הוקמה קואליציה המאחדת ארבע מפלגות שבראשם עומדת מפלגת הנוצרים-הדמוקרטים והפלמית. כל המפלגות בקואליציה העמידו לראשות הממשלה את מישל וב-11 באוקטובר, לאחר חודשים של משא מתן הוא הושבע לראש הממשלה ה-38 של בלגיה.
לקראת סוף שנת 2014 החל בשורה של צעדי צנע כדי להקטין את הגירעון, מה שגרם לירידה בפופולריות שלו, שהגיעה לשיא עם שביתה לאומית כללית ב-15 בדצמבר. כמו כן 4 נשים מהתנועה הפמיניסטית "הלילית" הטיחו על מישל באמצע מסיבת עיתונאים המכריזה על הצעדים הכלכליים מיונז וצ'יפס.
מישל ביקר בישראל בפברואר 2017. במהלך הביקור בחר לפגוש את מנכ"ל בצלם ומייסד שוברים שתיקה, צעד שזכה לביקורת מפי ראש ממשלת ישראל בנימין נתניהו.
במהלך חודש דצמבר 2018, התפרקה הממשלה בעקבות התפטרותה של מפלגת NVA מן הקואליציה, כתגובת נגד לתמיכתו ביוזמת האו"ם בנושא הגירה. בהמשך קיבל מישל שוב את המנדט ממלך בלגיה להקים ממשלה, והצליח להקים ממשלה צרה, המכונה ממשלת מישל 2 (בהולנדית: regering-Michel II). הממשלה היא הצרה ביותר מאז ממשלת 1940-1944 שאז התקיימה הממשלה בלונדון עקב הכיבוש הגרמני.
בבחירות שהתקיימו במאי 2019 נחלשה מפלגתו, אך הוא נותר ראש ממשלה עד להקמה של קואליציה קבועה חדשה. ביולי 2019 הוא נבחר לנשיא המועצה האירופית. בעקבות המינוי שייכנס לתוקף בחודש דצמבר, בסוף אוקטובר מונתה סופי וילמס, חברת מפלגתו ושרה בממשלתו של מישל, למחליפתו בראשות הממשלה הזמנית.
הערות שוליים

↑  "European Council appoints new EU leaders". אתר המועצה האירופית. 2 ביולי 2019. נבדק ב-29 באוקטובר 2019. {{cite web}}:  (עזרה)
↑  סוכנויות הידיעות‏, בלגיה: אישה מונתה לתפקיד ראש הממשלה לראשונה אי-פעם, באתר וואלה, 29 באוקטובר 2019
| --- | --- |
בקרת זהויות :  PLWABN: 9810809236705606  BnF: cb14567697c (data)  GND: 1105873587  ISNI: 0000 0000 0314 2363  LCCN: no2016067616  LNB: 000349677  SUDOC: 159708095  VIAF: 27309063   WorldCat (עם VIAF): 27309063
דניס מקווגי

| --- | --- |

 לידה:  1 במרץ 1955 (בן 69) בוקאבו שבקונגו הבלגית
 לאום:  הרפובליקה הדמוקרטית של קונגו
 שם לידה:  Denis Mukwege 
 לימודי רפואה:  האוניברסיטה החופשית של בריסל, אוניברסיטת בורונדי, אוניברסיטת אנז'ה, אוניברסיטת קינשאסה 
 התמחות:  גינקולוגיה
 תפקידים:  מייסד ומנהל בית חולים וקרן פאנזי
 פרסים והוקרה:  פרס אולוף פלמה (2008)  דוקטור לשם כבוד מאוניברסיטה החדשה של ליסבון (2019)  דוקטור לשם כבוד מאוניברסיטת לייז' (2018)  דוקטור לשם כבוד מאוניברסיטת רן 2 (21 באוקטובר 2022)  דוקטור לשם כבוד מאוניברסיטת מונטריאול (2019)  honorary doctor of the University of Pau (5 במאי 2022)  פרס ארבעת החירוית - חירות מרצון (2018)  דוקטור לשם כבוד מאוניברסיטת מונפלייה (9 באוקטובר 2021)  דוקטור לשם כבוד מאוניברסיטת הרווארד (2015)  פרס הרפובליקה הצרפתית לזכויות אדם (2007)  פרס נובל לשלום (2018)  פרס הקיום הנכון (2013)  פרס סחרוב לחופש המחשבה (2014)  אביר בלגיון הכבוד (2009)  מדליית וולנברג (2010)  פרס האומות המאוחדות בתחום זכויות האדם (2008)  דוקטור לשם כבוד מאוניברסיטת אומאו (2010)  פרס האומץ האזרחי (2013)  דוקטור לשם כבוד מהאוניברסיטה הקתולית של לוון  דוקטור לשם כבוד מאוניברסיטת פנסילבניה  בפסקה זו רשומה אחת נוספת שטרם תורגמה 
 
דניס מקווגי, 2009
דניס מקווגי (Denis Mukwege; נולד ב-1 במרץ 1955) הוא גינקולוג קונגולזי, מומחה בטיפול בנשים שנפלו קורבן לאונס. מאז 1996 טיפל עם עמיתיו בעשרות אלפי נשים שנפגעו במהלך מלחמת קונגו השנייה. ב-2018 זכה, בצוותא עם נאדיה מוראד, בפרס נובל לשלום "על מאמציהם לסיום השימוש באלימות מינית כנשק בסכסוכים ובמלחמות".
ביוגרפיה

מקווגי נולד בבוקאבו שבקונגו הבלגית, השלישי מבין תשעת ילדיו של כומר פנטקוסטלי. הוא סיים לימודי רפואה בבורונדי ב-1983. לאחר שהתמחה בגינקולוגיה בצרפת, חזר לקונגו ב-1989. הוא עבד בבית חולים בלאמרה, והתמחה בטיפול בנשים הסובלות מפיסטולה. בית החולים נהרס במהלך מלחמת קונגו הראשונה ועשרות מהמאושפזים ואנשי הצוות נהרגו. מקווגי נמלט לקניה, וב-1996 חזר לקונגו והיה ממייסדי בית החולים פאנזי בבוקאבו שברפובליקה הדמוקרטית של קונגו. גם בית חולים זה נהרס במלחמה, וב-1998 נאלץ מוקווגי להקימו מחדש. בעקבות מלחמות האזרחים בקונגו, החל בית החולים בניהולו של מקווגי לטפל בנשים רבות שעברו אונס קבוצתי, ונגרמו להן פציעות מכוונות באיבר מינן על ידי המורדים. במקביל ייסד מקווגי את קרן פאנזי (שלימים נקראה על שמו) לטיפול בקורבנות, שמסייעת לנשים בטיפול משפטי ופסיכולוגי ובייעוץ בתחומים נוספים.
בספטמבר 2012 נשא נאום בפני העצרת הכללית של האומות המאוחדות, ובו קרא להתערבות מיידית של העולם לעצירת הפשעים נגד האנושות שנעשים במזרח קונגו, ולפעולה נגד המדינות שתומכות בקבוצות המורדים (כשהוא מתכוון לרואנדה שמחמשת אותם). הוא מתח ביקורת גם על מדינתו, שלא מספקת הגנה לאזרחיה.
כחודש לאחר נאומו נעשה ניסיון התנקשות בחייו, כשחמושים השתלטו על ביתו בבוקאבו ואיימו על ילדיו בשעה ששהה מחוץ לבית. עם הגיעו למקום תקפו אותו ורצחו את שומר ראשו. בעקבות האירוע נמלט מקווגי עם משפחתו לשוודיה, ומשם לבלגיה. בינואר 2013 חזר לקונגו.
ב-2015 קיבל תואר דוקטור למדעי הרפואה מהאוניברסיטה החופשית של בריסל. נושא עבודת הדוקטורט שלו היה: "Etiologie, classification et traitement des fistules traumatiques uro-génitales et génito-digestives basses dans l'est de la RDC" (אטיולוגיה, סיווג וטיפול בפיסטולות ובטראומות גניטליות ברפובליקה הדמוקרטית של קונגו).
פרסים והוקרות

ב-2007 זכה בפרס זכויות האדם של הרפובליקה הצרפתית, ב-2008 זכה בפרס זכויות האדם של האו"ם ובפרס אולוף השוודי. ב-2009 זכה בתואר אביר לגיון הכבוד הצרפתי. ב-2010 זכה במדליית ראול ולנברג מטעם אוניברסיטת מישיגן, ב-2011 בפרס המלך בודואן מבלגיה, ב-2013 זכה בפרס הקיום הנכון, ב-2014 זכה בפרס סחרוב לחופש המחשבה, ב-2016 זכה בפרס סיאול לשלום ונכלל ברשימת טיים 100.
בנוסף זכה לתוארי דוקטור לשם כבוד ממוסדות אקדמיים שונים בהם אוניברסיטת אומאו בשוודיה ואוניברסיטת הרווארד בארצות הברית.
באוקטובר 2018 זכה, בצוותא עם נאדיה מוראד, בפרס נובל לשלום.
אישה בונה אישה הורסת

| --- | --- |
 סינגל בביצוע אבי סינואני
 מתוך האלבום איתך ובלעדייך
 יצא לאור:  1995 
 סוגה:  מוזיקה מזרחית 
 שפה:  עברית 
 אורך:  4.12 דק' 
 כתיבה:  סמדר שיר, דוד חלפון 
 לחן:  אבנר גדסי 
 
אישה בונה אישה הורסת הוא פזמון בביצועו של הזמר אבי סינואני, נכתב על ידי הסופרת סמדר שיר ודוד חלפון, והולחן על ידי הזמר אבנר גדסי.
השיר יצא כסינגל בשנת 1995 מתוך האלבום "איתך ובלעדייך" שיצא בשנת 1996.
מיד לאחר יציאתו הפך השיר ללהיט קאלט, והמשפט הפותח את הפזמון השתרש בשפה העברית כפתגם מוכר.
השיר זכה להרבה גרסאות כיסוי.
תוכן השיר

מילות השיר הן ניסיון פיוס של מושא האהבה, שבמקרה הזה מוצגת ככעסנית ("למה שוב את כועסת", "את אישה מטרפת"), בפזמון החוזר מבקש הדובר ממושא אהבתו שתשכח את צל העבר, ושבה טמון הכוח להשכין שלום ביניהם, להרוס או לבנות.
פזמון השיר הוא נוסח שונה לפתגם מספר משלי, שם כתוב:"חַכְמוֹת נָשִׁים בָּנְתָה בֵיתָהּ; וְאִוֶּלֶת בְּיָדֶיהָ תֶהֶרְסֶנּוּ".
השיר נוגן במצעד השבועי של רשת ג' בינואר 1997 במשך ארבעה שבועות.
הערות שוליים

↑  http://pizmonet.co.il/wiki/5.1.1997 המצעד השבועי
אבן אג'ורום

| --- | --- |
 לידה:  1273 פאס, מרוקו 
 פטירה:  1323 (בגיל 50 בערך) פאס, מרוקו 
 ענף מדעי:  בלשנות, לימודי הקוראן, דקדוק ערבי, פיקה 
 
אבן אג'ורום (בערבית: إبن أَجُرُوم; בשפות ברבריות: Ageṛṛom או Agerrum) או בשמו המלא: אבו עבדאללה מוחמד בן עבדאללה בן דאוד אל-צנהאג'י (בערבית: أبو عبد الله محمد بن عبد الله بن داود الصنهاجي; 1273, פאס, השושלת המרינית – 1323, פאס, השושלת המרינית) היה בלשן וחכם דת אסלאמי מרוקאי ואמן קריאת קוראן המפורסם בזכות ספר הדקדוק הסינופטי בערבית שחיבר שנקרא בהמשך על שמו אל-אג'ורומיה.
ביוגרפיה

אבן אג'ורום נולד בפאס בשנת 1273. הוא היה ממוצא ברברי של צנהג'ה. קרוביו היו משכונת צפרו. "אג'ורום" היא מילה ברברית שמשמעותה "אדם דתי" וסופי עני (סגפן, בשפת השילחה (אנ'): אג'וררם). סבו, דאוד, היה הראשון הידוע בכינוי הזה.
נפטר ביום ראשון, 1 במרץ 1323, ונקבר למחרת בתוך העיירה ברובע האנדלוסי ליד באב אל-ג'יזין (כנראה, באב אל-חדיד (אנ')) ונשא את שמו בתחילת המאה ה-20.[דרושה הבהרה]
הערות שוליים

↑  Troupeau, G. "Ibn Ād̲j̲urrūm". BrillOnline Reference Works. נבדק ב-17 ביולי 2014. {{cite web}}:  (עזרה)
↑  ben Cheneb, Moh., “Ibn Ādjurrūm”, in: Encyclopaedia of Islam, First Edition (1913–1936), Edited by M. Th. Houtsma, T.W. Arnold, R. Basset, R. Hartmann. Consulted online on 26 April 2018 <http://dx.doi.org/10.1163/2214-871X_ei1_SIM_2943>
↑  Sarton, George (1947). Introduction to the History of Science. Vol. 3. p. 1009.
↑  M. Th. Houtsma, E.J. Brill's first encyclopaedia of Islam 1913–1936, see entry "Ibn Adjurrum" NS GAL II, 237 and BJ (2)
| --- | --- |
בקרת זהויות :  NLI: 987007280634305171  BIBSYS: 90250953  BnF: cb13594407s (data)  CANTIC: a12091078  CiNii: DA05293573  GND: 100997937  ICCU: BVEV075591  ISNI: 0000 0000 8149 0099  LCCN: n82099509  NTA: 074611437  RERO: 02-A016316827  SELIBR: 63125  SUDOC: 113468660  TDVİA: ibn-acurrum  VcBA: 495/90768  VIAF: 69100526   WorldCat (עם VIAF): 69100526
רובר מייסטריו

| --- | --- |
אין תמונה חופשית
 לידה:  13 במרץ 1921 איקסל, בלגיה 
 פטירה:  26 בספטמבר 2008 (בגיל 87) וולואה-סן-למבר, בלגיה 
 מדינה:  בלגיה 
 מקצוע:  לוחם מחתרת 
 מידע חסיד אומות העולם
 פרסים והוקרה:  חסיד אומות העולם (31 באוגוסט 1994) 
 קישורים חיצוניים
 יד ושם:  רובר מייסטריו
 
רובר מייסטריו (בהולנדית: Robert Maistriau,‏ 1921 – 2008) היה פעיל המחתרת הבלגית (אנ') וחסיד אומות העולם מבלגיה.
בחרותו

מייסטריו נולד באיקסל (אנ'), עיר ליד בריסל. אביו היה רופא צבאי ששרת במלחמת העולם הראשונה ובתום המלחמה היה בעל דרגת גנרל.
בשנת 1939 החל מייסטריו ללמוד רפואה באוניברסיטה החופשית של בריסל (ULB).
פעילותו בתקופת השואה

בשנת 1942, לאחר כיבוש בלגיה בידי הגרמנים, הצטרף מייסטריו לקבוצה G‏ (אנ') במחתרת הבלגית.
פעילותו בתקופת השואה > הטרנספורט העשרים

ב-19 באפריל 1943, יום פרוץ מרד גטו ורשה, יצאה ממחנה המעבר מכלן שבבלגיה רכבת גירוש בדרכה למחנה ההשמדה אושוויץ. היה זה הטרנספורט העשרים מבלגיה למחנות ההשמדה במזרח. על הרכבת היו כ-1,600 אסירים יהודים - גברים, נשים וילדים. לפני הגעת הרכבת לאזור לוון עצרו אותה מייסטריו ושני שותפיו - חברו מילדות יורה ליבשיץ וכן ז'אן פרנקלמון (Jean Franklemon) - כנראה על ידי סימון אזהרה מזויף, פתחו את דלתו של אחד הקרונות וקראו לאסירים לקפוץ. מאות אסירים קפצו - חלקם מקרונות אחרים - ועשרות מהקופצים נורו על ידי שומרי הרכבת הגרמנים. כ-200 אסירים ניצלו בדרך זו. הייתה זו ההתקפה היחידה שביצעו כוחות מחתרת באירופה הכבושה בידי הנאצים על רכבת שגירשה יהודים למחנות ההשמדה.
פעילותו בתקופת השואה > המשך פעילותו המחתרתית ומעצרו

מייסטריו הצליח להימלט בעת הפעולה. לאחר הפעולה שב לביתו. כוחות גרמניים הגיעו כדי לעצרו אך הוא הוזהר מבעוד מועד והצליח להימלט ולהסתתר. בינואר 1944 השתתף בפעולה לשיתוק רשת החשמל באופן שפגע בתעשייה הגרמנית בחבל הרוהר, הסמוך לגבול גרמניה-בלגיה. הוא נעצר למחרת הפעולה אך הצליח לברוח. בהמשך המלחמה גייס חברים לקבוצה G, בעיקר בחבל הארדנים.
במרס 1944 נעצר מייסטריו על ידי הגרמנים ונכלא במחנה ברנדונק, משם נשלח לגרמניה. הוא היה כלוא 13 חודשים במספר מחנות ריכוז, בהם בוכנוואלד, דורה-מיטלבאו וברגן-בלזן.
לאחר המלחמה

ב-1945 הופקד מייסטריו על פירוקה של קבוצת המחתרת G. בשנת 1946 הגיע לפריז ונפגש עם דה גול. בשנת 1949 עבר לקונגו הבלגית ושם עסק בחקלאות ובפיתוח אזורי. בשנת 2011 הוקמה קרן ללא מטרת רווח על שם מייסטריו, בחקיקה על ידי ממשלת קונגו. הקרן מעסיקה עשרות מתושבי קונגו. לאחר כ-40 שנות עבודה בקונגו שב מייסטריו לבלגיה והשתקע בעיר וולואה-סן-למבר (אנ') שליד בריסל.
ב-1994 העניק יד ושם למייסטריו את אות חסידי אומות העולם.
ב-2005 העניקה לו האוניברסיטה החופשית של בריסל תואר דוקטור לשם כבוד. וולואה-סן-למבר, עיר מגוריו עם שובו לבלגיה, העניקה לו אזרחות כבוד וקראה על שמו גן ציבורי בעיר.
גוגול

ערך זה עוסק במספר גדול ביותר. אם התכוונתם למשמעות אחרת, ראו .
גוגול
גוּגוֹל (Googol) הוא המספר 10100, כלומר הספרה 1 ובעקבותיה מאה אפסים. המונח נטבע על ידי מילטון סירוטה, אחיינו של המתמטיקאי האמריקאי אדוארד קאסנר (אנ'), כאשר היה בן תשע בלבד, והוא מתועד לראשונה במאמר של קאסנר משנת 1938. ב-1940 זכה המספר לפרסום בציבור הרחב, כשקאסנר הציג אותו בספרו "מתמטיקה והדמיון".
כמו כל מספר שהוא חזקה שלמה של 10, גורמיו הראשוניים של המספר גוגול הם 2 ו-5 בלבד. בייצוג בינארי הוא נכתב באמצעות 333 ספרות.
למספר גוגול אין כל תפקיד משמעותי במתמטיקה. קאסנר השתמש בו כאמצעי המחשה, על מנת להדגים את ההבדל בין מספר גדול עד מעבר לדמיון, כמו גוגול - שהוא גדול ממספר החלקיקים האלמנטריים ביקום הידוע (כ-1087) לבין האינסוף עצמו. אף על פי שגוגול אכן מספר גדול, פעולות מתמטיות פשוטות מניבות מספרים גדולים יותר. למשל, המספר 70 עצרת (!70) הוא מאותו סדר הגודל של גוגול.
מנוע החיפוש גוגל נקרא על שם המספר גוגול, ומטה החברה אף נקרא גוגלפלקס. בגלל שגיאת כתיב של אחד ממקימי החברה כאשר הוא בדק אם הדומיין לאתר היה פנוי, מנוע החיפוש נקרא גוגל ולא גוגול.
גוגולפלקס

המספר גוגולפלקס הוא 1 ולאחריו גוגול אפסים, או עשר בחזקת גוגול:  10^{\mathrm {googol} }=10^{(10^{100})}.
מאחר שבגוגולפלקס יש גוגול ואחת ספרות, יהיה בלתי אפשרי לכתוב או לייצג את כל הספרות של גוגולפלקס בייצוג עשרוני, גם אם כל החומר ביקום היה משמש כדיו ונייר או ככוננים קשיחים.
אף שגוגול, ובוודאי גוגולפלקס, נראים מספרים חריגים בגודלם, המשפט הטיפשי של האריתמטיקה מוכיח שכמעט כל המספרים הטבעיים גדולים מגוגולפלקס. מספרים גדולים עוד יותר מופיעים פה ושם במתמטיקה; ראו למשל מספר סקיוז ומספר גרהאם.
הערות שוליים

↑  דורון פישלר, סיפורי למה ככה: למה גוגל זה גוגל, באתר חדשות 13, 19 באפריל 2011
↑  הספרה 1 ואחריה גוגול אפסים
פנטגון ג'וניור

| --- | --- |

פנטגון ג'וניור, 2018
 לידה:  5 בפברואר 1985 (בן 39) חלפה, וראקרוס, מקסיקו
 שם במה:  דארק דרגון פנטה פנטגון דארק פנטגון ג'וניור פנטה אל 0M פנטה אל זרו M פנטה אל זרו מיידו פנטה אל זרו זאיוס פנטה אוסקורו
 משקל:  94 ק"ג
 גובה:  1.80 מטר
 מקום מגורים:  טיחואנה, באחה קליפורניה, מקסיקו
 לאום:  מקסיקני
 קריירה מקצוענית:  7 באוגוסט 2007 – הווה (17 שנים)
 מאמנים:  גראן אפאצ'ה סקייד
 ליגות:  WWE
פנטגון ג'וניור (באנגלית: .Pentagón Jr; נולד ב-5 בפברואר 1985), הידוע יותר בשם הבמה שלו, פנטה הוא מתאבק מקסיקני, המופיע בארגון ההיאבקות WWE, בתוכנית הדגל Raw. הוא מוכר בעיקר בשל תקופתו בארגוני ההיאבקות All Elite Wrestling‏ (AEW) ו-Lucha Libre AAA Worldwide‏ (AAA).
באמריקה, הוא מוכר בעיקר בשל תקופותיו בארגון ההיאבקות Impact Wrestling, שבו היה פעם אחת אלוף העולם של אימפקט ופעם אחת אלוף הזוגות של אימפקט, ובארגון ההיאבקות Major League Wrestling‏ (MLW), שבו היה פעם אחת אלוף הזוגות של MLW. כמו כן, הוא הופיע בארגוני ההיאבקות המקסיקניים Consejo Mundial de Lucha Libre‏ (CMLL) ו-The Crash תחת שם הבמה פנטה אל זרו 0M (הביטוי "0M" הוא קיצור של "Cero Miedo", שפירושו מספרדית: "אפס פחד") בנוסף לתוכנית הטלוויזיה האמריקאית Lucha Underground, שבו היה פעמיים אלוף הארגון והופיע תחת שם הבמה פנטגון דארק. הוא הופיע בארגוני היאבקות עצמאיים ברחבי ארצות הברית, כשהבולטים ביניהם הם Pro Wrestling Guerrilla‏ (PWG) ו-AAW. בארגון ההיאבקות PWG הוא היה פעם אחת אלוף הזוגות.
פנטגון ג'וניור הפך למתאבק פופולרי עקב השהות שלו בארגון ההיאבקות AAA בין השנים 2010 ל-2017, ובו הוא הספיק לכהן פעם אחת כאלוף אמריקה הלטינית, אלוף הזוגות המעורב ואלוף הזוגות. בינואר 2017, הוא עזב את הארגון לטובת ארגון ההיאבקות The Crash, שבו הוא הקים קבוצה שנקראה בשם La Rebelión אשר כללה מתאבקי עבר של AAA. באמצע שנת 2018, דווח ש-AAA ופנטגון ג'וניור הגיעו להסכמה ביניהם על העסקתו של האחרון מחדש בארגון.
שמו האמיתי לא ידוע בשל העובדה שיש מתאבקים מקסיקניים בעלי מסכה שנוהגים לשמור על זהותם וחייהם האישיים מפני מעריצי ההיאבקות. הוא אחיו הגדול של המתאבק פיניקס/ריי פיניקס, שביחד איתו הם מנהלים את צמד הלוצ'ה בראדרס מאז שנת 2007. לשניים יש ביחד מספר רב של אליפויות זוגות במקסיקו ובארצות הברית.
ביוגרפיה

פנטגון ג'וניור נולד ב-26 בפברואר 1985 בחלפה, וראקרוס, מקסיקו. לא ידוע כמה אחים ואחיות יש לו, אך כן ידוע שיש לו שני אחים צעירים ממנו, שגם הם מתאבקים מקצועיים, המופיעים תחת שמות הבמה ריי פיניקס ואיקרו.
אליפויות והישגים

הישגים בארגון ההיאבקות AAW: Professional Wrestling Redefined - AAW
אליפות במשקל כבד של AAW (פעם אחת)
אליפות המורשת של AAW (פעם אחת)
אליפות הזוגות של AAW (פעם אחת)  - עם ריי פיניקס
אלוף הטריפל קראון החמישי
הישגים בארגון ההיאבקות All Elite Wrestling - AEW
אליפות הזוגות של AEW (פעם אחת)  - ביחד עם ריי פיניקס
אליפות השלשות של AEW (פעם אחת)  - ביחד עם פאק וריי פיניקס
הישגים ברשת הטלוויזיה CBS Sports
צמד השנה (2019)  - עם ריי פיניקס
הישגים בארגון ההיאבקות The Crash Lucha Libre
אליפות במשקל קל של The Crash (פעם אחת)
אליפות הזוגות של The Crash (פעם אחת)  - ביחד עם הקינג
הישגים בארגון ההיאבקות House of Glory - HOG
אליפות הזוגות של HOG (פעם אחת, נוכחי)  - ביחד עם פיניקס
הישגים בארגון ההיאבקות Impact Wrestling
אליפות העולם של אימפקט (פעם אחת)
אליפות הזוגות של אימפקט (פעם אחת)  - ביחד עם פיניקס
מהלך השנה (2018) - פנטגון דרייבר
קרב השנה (2019)  - נגד סמי קאליהן באירוע סלאמיברסרי XVI‏
הישגים בארגון ההיאבקות Lucha Libre AAA Worldwide
אליפות אמריקה הלטינית של AAA (פעם אחת)
אליפות הזוגות העולמית המעורבת של AAA (פעם אחת)  - ביחד עם סקסי סטאר
אליפות הזוגות של AAA‏ (3 פעמים)  - ביחד עם ג'ו ליידר (1) ופיניקס (2)
לוצ'ה פייטר (גברים 2020)
מתאבק השנה (2015)
הישגים בארגון ההיאבקות Lucha Underground
אליפות Lucha Underground (פעמיים)
אליפות מתנת האלים של Lucha Underground (פעם אחת)
Aztec Warfare IV
הישגים בארגון ההיאבקות Major League Wrestling - MLW
אליפות הזוגות של MLW (פעם אחת)  - ביחד עם ריי פיניקס
הישגים בארגון ההיאבקות Perros del Mal Producciones
אליפות במשקל קל כבד של Perros del Mal (פעמיים)
הישגים בארגון ההיאבקות PCW Ultra
אליפות במשקל כבד של PCW (פעמיים)
הישגים בארגון ההיאבקות Pro Wrestling Guerrilla - PWG
אליפות הזוגות של PWG (פעם אחת)  - ביחד עם ריי פיניקס
הישגים במגזין ההיאבקות Pro Wrestling Illustrated - PWI
PWI דירג אותו במקום ה-28 מתוך 500 המתאבקים הטובים ביותר לשנת 2019
הישגים בארגון ההיאבקות Wrestling Alliance Revolution - WAR
אליפות הזוגות של WAR (פעם אחת)  - ביחד עם ריי פיניקס
הישגים בארגון ההיאבקות Wrestling Superstar
אליפות הכנעת הלוצ'ה העולמית של Wrestling Superstar (פעם אחת)
הישגים במגזין ההיאבקות Wrestling Observer Newsletter - WON
צמד השנה (2019)  - ביחד עם ריי פיניקס
הישגים בארגון ההיאבקות Xtreme Mexican Wrestling - XMW
אליפות הזוגות של XMW (פעם אחת)  - ביחד עם פיניקס
נוקטורנים (שופן)

פרדריק שופן
21 נוקטורנים לפסנתר סולו הן יצירות שנכתבו בשנים 1827–1846 על ידי המלחין פרדריק שופן. הנוקטרונים תופסים מקום מכובד בין היצירות הקצרות שנכתבו לפסנתר סולו ומהווים חלק חשוב מרפרטואר קונצרטים כיום. למרות ששופן לא פיתח את הנוקטורן, המלחין האירי ג'ון פילד פיתח את הסוגה לראשונה, שופן המשיך בפיתוח סוגה זו והפך אותה לפופולרית.
שופן פרסם את נוקטורנים 1–18 בימי חייו, לפי סדר כתיבתם, כשכל נוקטורן מורכב משניים או שלושה חלקים. נוקטורנים 19 ו-20 נכתבו ראשונים, בזמן ששופן עוד חי בפולין, אך הם פורסמו לאחר מותו. נוקטורן מספר 21 לא הוגדר בהתחלה כנוקטורן אך מאז פרסומו ב-1870 ככזה הוא בדרך כלל נכלל בהקלטות ובפרסומים של הנוקטורנים.
הנוקטורנים של שופן > שופן וג'ון פילד

ב-1810, שנת לידתו של שופן, כבר היה ג'ון פילד מלחין מוערך. שופן הצעיר הפך למעריץ של פילד ואימץ ממנו טכניקות נגינה והלחנה. שופן כתב חמישה נוקטורנים עוד לפני שפגש את פילד לראשונה. בצעירותו נטען כלפי שופן שיצירותיו נשמעות כמו של פילד, וכלפי פילד נטען שסגנונו שופני. המלחין פרידריך קלקברנר (אנ'), אחד מהמשפיעים המוקדמים על שופן, תהה אם שופן תלמיד של פילד. בעוד ששופן רחש כבוד לפילד והחשיב אותו כאחת ההשפעות המרכזיות עליו, פילד לא העריך את עבודתו של שופן. השניים נפגשו ב-1832, ויש האומרים שפילד כינה את שופן "כשרון של חדר חולים" (sickroom talent). יחד עם זאת, שופן המשיך להעריץ את פילד ואת עבודתו והמשיך לשאוב ממנו השראה בהמשך חייו.
הנוקטורנים של שופן > דמיון והבדלים

הנוקטורנים של שופן דומים במידה רבה לאלו של פילד אך יחד עם זאת הם בעלי צליל שונה וייחודי. מרכיב אחד ששופן אימץ מפילד הוא השימוש במלודיה שירתית ביד ימין. זהו אחד ממאפינייו החשובים ביותר של הנוקטורן. השימוש במלודיה כאמצעי ווקלי מעניק ליצירה עומק רגשי ומושך את המאזין עמוק לתוך היצירה. מרכיב חשוב נוסף הוא השימוש באקורדים שבורים ביד שמאל שנותנים את הקצב שמלווה את המלודיה השירתית שמבוצעת ביד ימין. טכניקה נוספת שפילד החל להשתמש בה ושופן אימץ ואף הרחיב הייתה השימוש בדוושת הפסנתר. השימוש בדוושה יוצר צלילים מתמשכים העוטפים את היצירה בהילה דרמטית. אלה המאפיינים העיקריים של הנוקטורנים של פילד ששופן פיתח לכדי יצירת הנוקטורנים השופניים.
הנוקטורנים של שופן > חידושים של שופן

אחד מחידושיו הגדולים של שופן היה השימוש בקצב באופן חופשי, קצב שאינו כבול לתבנית מסוימת, טכניקה שמבוססת על סגנון המוזיקה הקלאסית. שופן קיבל השראה גם מאריות איטלקיות וצרפתיות ומצורת הסונאטה. פרנץ ליסט טען ששופן הושפע גם מאריות בטכניקת בל קנטו של המלחין וינצ'נצו בליני, טענה שקיבלה חיזוק מאישים נוספים בעולם המוזיקה. חידוש נוסף היה השימוש בקונטרפונקט כדי להגביר עוד יותר את המתח (אנ') והאופי הדרמטי של הנוקטורן.
בעזרת כל אלה יחד- השפעות אופראיות, קצב חופשי יותר, מלודיה שירתית ומבנים מורכבים יותר- שופן הטביע את חותמו על סוגת הנוקטורן. רבים רואים בנוקטורן של שופן שילוב בין הצורה והמבנה של פילד יחד עם הצליל הייחודי של מוצרט.